b"\n_START_ARTICLE_\nPrivilegi mascul\xc3\xad\n_START_PARAGRAPH_\nEl privilegi mascul\xc3\xad \xc3\xa9s un concepte situat dins de l'\xc3\xa0mbit de la sociologia per examinar els avantatges o els drets socials, econ\xc3\xb2mics i pol\xc3\xadtics que estan disponibles per als homes \xc3\xbanicament en funci\xc3\xb3 del seu g\xc3\xa8nere. L'acc\xc3\xa9s d'un home a aquests beneficis pot variar depenent de com coincideixin amb la norma masculina hetero-patriarcal ideal de la seva societat. L'\xc3\xa0rea feminista dels estudis sobre la dona durant la d\xc3\xa8cada de 1970 va produir els primers estudis acad\xc3\xa8mics sobre el privilegi mascul\xc3\xad. Aquests estudis van comen\xc3\xa7ar examinant les barreres existents contra la igualtat entre els g\xc3\xa8neres. En d\xc3\xa8cades posteriors, els investigadors van comen\xc3\xa7ar a centrar-se en les inter-relacions i en la naturalesa superposada dels privilegis relacionats amb el g\xc3\xa8nere, la ra\xc3\xa7a, la classe social, l'orientaci\xc3\xb3 sexual, i les normes de classificaci\xc3\xb3 social. El privilegi mascul\xc3\xad sovint s'examina juntament amb el concepte de patriarcat dins del moviment feminista. L'\xc3\xbas de pronoms masculins per referir-se a tots dos g\xc3\xa8neres en alguns idiomes es sol esmentar sovint com un exemple de la posici\xc3\xb3 privilegiada dels homes, com pot ser la prefer\xc3\xa8ncia dels fills per sobre de les filles en moltes cultures masculines i patriarcals."